મુંબઈ, 29 ઑક્ટોબર : ફિલ્મી કૅનવાસ પર તો અમિતાભ બચ્ચન શહેંશાહ છે જ, પરંતુ તેઓ ટેલીવિઝન ઉપર પણ સૌથી આગળ છે. તેનું સાક્ષાત દૃષ્ટાંત છે તેમને ટેલીવિઝનના બેસ્ટ હોસ્ટ તરીકેનો ઍવૉર્ડ મળવો. હા જી, અમિતાભ બચ્ચનને તેમના સૌથી ચર્ચિત ગેમ શો કૌન બનેગા કરોડપતિ એટલે કે કેબીસી માટે સર્વશ્રેષ્ઠ ટેલીવિઝન હોસ્ટનો પીપલ્સ ચૉઇસ ઍવૉર્ડ આપવામાં આવ્યો છે. બિગ બીને આ સન્માન કલર્સ દ્વારા આયોજિત કાર્યક્રમમાં ગત 27મી ઑક્ટોબરની રાત્રે આપવામાં આવ્યું.